
Parlamentul  României

Camera  Deputaţilor

Comisia pentru industrii si servicii

Bucureşti, 19.04.2007








                          Nr.23/91/2007
AVIZ

asupra proiectului de Lege pentru aprobarea Ordonanţei de urgenţă a Guvernului nr. 3/2007 privind  unele măsuri pentru restructurarea şi/sau privatizarea unor societăţi din portofoliul Autorităţii pentru Valorificarea Activelor Statului 


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru politică economică, reformă şi privatizare, cu proiectul de Lege pentru aprobarea Ordonanţei de urgenţă a Guvernului nr. 3/2007 privind  unele măsuri pentru restructurarea şi/sau privatizarea unor societăţi din portofoliul Autorităţii pentru Valorificarea Activelor Statului, transmis cu adresa nr.P.L.X 196 din 2 aprilie 2007, înregistrată sub nr.23/91din 3 aprilie 2007.



Proiectul de lege a fost adoptat de Senat în şedinţa din 28 martie 2007.


Consiliul Legislativ a avizat favorabil proiectul actului normativ cu observaţii şi propuneri preluate de iniţiator.


Membrii comisiei au dezbătut, în şedinţa din 17 aprilie 2007, proiectul de lege care vizează reglementarea în regim de urgenţă a unor măsuri necesare accelerării proceselor de restructurare şi privatizare la unele societăţi comerciale din portofoliul AVAS, concomitent cu implementarea unor măsuri de protecţie socială prevăzute în OUG nr.116/2006 pentru persoanele disponibilizate prin concedieri colective şi de care n-ar putea beneficia prin aplicarea imediată a dispoziţiilor Legii nr.85/2006 privind procedura insolvenţei.



În urma dezbaterilor, membrii comisiei au hotărât, cu majoritate de voturi şi 2 voturi împotrivă(ale domnilor deputaţi Iulian Iancu şi Corneliu Momanu), să avizeze favorabil proiectul de Lege pentru aprobarea Ordonanţei de urgenţă a Guvernului nr. 3/2007 privind  unele măsuri pentru restructurarea şi/sau privatizarea unor societăţi din portofoliul Autorităţii pentru Valorificarea Activelor Statului.



Domnul deputat Iulian Iancu şi-a motivat votul împotrivă prin includerea pe lista societăţilor care beneficiază de prevederile prezentei ordonanţe a unor societăţi viabile, care desfăşoară activităţi profitabile în context economic, cum este cazul S.C. FORADEX S.A. Bucureşti şi care ar putea prejudicia statul de sume importante de bani.
                    Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.
                                                             PREŞEDINTE,

                                                               Iulian Iancu
Consilier,
Silvia Vlăsceanu

